[pic] | KOMISIJA EVROPSKIH SKUPNOSTI |

Bruselj, 22.6.2009

COM(2009) 316 konč.

2007/0196/COD

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogom Direktive Evropskega parlamenta in Sveta o skupnih pravilih za notranji trg z zemeljskim plinom in razveljavitvi Direktive 2003/55/ES

O SPREMEMBAH PREDLOGA KOMISIJE v skladu s členom 250(2) Pogodbe ES

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogom Direktive Evropskega parlamenta in Sveta o skupnih pravilih za notranji trg z zemeljskim plinom in razveljavitvi Direktive 2003/55/ES

1. Ozadje

Postopek

Predlog Evropskemu parlamentu in Svetu predložen (dokument COM(2007) 529 – 2007/0196/COD): | 19. 9. 2007 |

Mnenje Evropskega ekonomsko-socialnega odbora podano: | 22. 4. 2008 |

Mnenje Odbora regij podano: | 10. 4. 2008 |

Mnenje Evropskega parlamenta (prva obravnava) podano: | 9. 7. 2008 |

Skupno stališče soglasno sprejeto: | 9. 1. 2009 |

Stališče Evropskega parlamenta (druga obravnava) | 22. 4. 2009 |

2. Cilj predloga Komisije

Ta predlog je del tretjega zakonodajnega svežnja za notranji trg EU s plinom in električno energijo („tretji sveženj“), ki vsebuje dve direktivi in tri uredbe.

Glavni cilj svežnja je vzpostaviti regulativni okvir, ki je potreben za popolnoma učinkovito odprtje trga ter oblikovanje enotnega trga EU s plinom in električno energijo v interesu državljanov in industrije Evropske unije. To bo prispevalo k ohranjanju čim nižjih cen ter povečanju standardov storitev in zanesljivosti oskrbe.

Za uresničitev tega bodo sprejeti naslednji pomembni ukrepi:

- učinkovitejši regulativni nadzor, ki ga bodo izvajali neodvisni nacionalni regulatorji;

- ustanovitev agencije, da se zagotovi učinkovito sodelovanje med nacionalnimi regulatorji in njihovo sprejemanje odločitev o vseh pomembnih čezmejnih vprašanjih;

- obvezno sodelovanje med operaterji omrežij, da se uskladijo vsi predpisi v zvezi s prenosom energije po Evropi in načrtovanje naložb;

- učinkovito ločevanje pridobivanja in prenosa energije, da se odpravijo vsa navzkrižja interesov, spodbudijo naložbe v omrežja in prepreči diskriminacijsko ravnanje;

- večja preglednost in boljše delovanje maloprodajnega trga;

- večja solidarnost in regionalno sodelovanje med državami članicami, da se zagotovi večja zanesljivost oskrbe.

3. Pripombe Komisije

3.1 Splošno

Evropski parlament je na svojem plenarnem zasedanju 22. aprila 2009 sprejel kompromisni sveženj, o katerem se je dogovoril s Svetom, da bi se doseglo soglasje na drugi obravnavi.

Ti predlogi sprememb zadevajo predvsem:

- delno poostritev nekaterih pravil, ki zagotavljajo učinkovito ločevanje upravljavcev prenosnih omrežij,

- povečano neodvisnost in pooblastila nacionalnih regulatorjev, in

- določbe, ki državam članicam nalagajo večje obveznosti glede varstva potrošnikov, pomanjkanja energije in izvajanja pametnega merjenja.

Komisija sprejema kompromisni sveženj, ker je v skladu s splošnim namenom in splošnimi značilnostmi predloga.

3.2 Spremenjeni predlog

V skladu s členom 250(2) Pogodbe ES Komisija spreminja svoj predlog, kot je določeno zgoraj.